Teikdami elektronines paraiškas per PORTAL, matysite atnaujintas paraiškų (eksporto ir importo) pildymo formas bei naujas eksporto bei importo paraiškų teisių perleidimui pildymo formas. Taip pat sudaryta galimybė elektroniniu būdu teikti Non-Annex (eksportuojamos prekės neįtrauktos į Sutarties I priedą) paraiškas.

Teikiant elektronines paraiškas per PORTAL yra sukurtas Kombinuotosios nomenklatūros (toliau – KN) kodo pasirinkimas. Pareiškėjas, **16 laukelyje** „KN kodas (kodai) paspaudęs „Pasirinkti“, atsidariusiame naujame lange privalo nurodyti pirmuosius 4-is KN kodo skaitmenis. Paspaudus „Ieškoti“, pateikiamas KN kodų sąrašas, iš kurio pasirenkamas reikalingas prekės KN kodas: importo atveju – 10 – ies skaitmenų prekės KN kodas, o eksporto atveju - 8 – ių skaitmenų prekės KN kodas. Eksporto atveju, išskyrus atvejus, kai Europos Komisijos reglamentuose reikalaujama nurodyti tik 8 KN kodo skaitmenis, turi būti užpildytas ir laukelis „TARIC kodas“, nurodant 4 –ių skaitmenų pirmąjį papildomą TARIC kodą (pvz. **9000**).

Pažymime, kad pasirinkus prekės KN kodą, prekės aprašymas, kuris yra rekomendacinio pobūdžio, pagal Kombinuotąją nomenklatūrą užsipildo automatiškai (prekės aprašymą pareiškėjas turi galimybę papildyti/patikslinti).